 Baadhi ya wakazi wa maeneo ya Dar es Salaam na Bagamoyo watakosa maji kwa kipindi cha saa kadhaa kutokana kupasuka kwa bomba la maji eneo la Mtamboni,Ruvu mkoa wa Pwani kupasuka.Haya yameelezwa na kitengo cha mawasiliano cha Mamlaka ya Majisafi na Majitaka (DAWASA) kwenye taarifa maalumu kwa vyombo vya habari.Taarifa hiyo inaeleza kuwa bomba hilo la maji lililopasuka jioni ya Jumapili, Januari 20, lilipelekea mamlaka hiyo kuuzima mtambo wa Ruvu Chini.Baadhi ya maeneo yatakayoathirika na suala hili ni pamoja na Bunju, Tegeta, Mbweni, Wazo, Sinza, Masaki, Magomeni, Tabata na mengineyo.Kazi ya marekebisho ya bomba hilo imeanza na inatarajiwa kukamilia Jumatatu, January 21 majira ya saa 12 jioni, na maji kuanza kupatikana katika maeneo hayo.